# Zmluva o dielo

# na zhotovenie projektovej dokumentácie vo vykonávacom (realizačnom) stupni

podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“)a § 65 zákona č. 185/2015 Z. z. Autorský zákon v znení neskorších predpisov (ďalej len „**Autorský zákon**“)

(ďalej len „**Zmluva**“)

Zmluvné strany

Objednávateľ

Názov: Humenská energetická spoločnosť, s.r.o.

Sídlo: Kukorelliho 34, 066 28 Humenné

Štatutárny orgán: Ing. Milan Bavoľár, Ing. Martin Lichman

IČO: 31728812

DIČ: 2020511559

Bankové spojenie: Všeobecná úverová banka, a.s.

IBAN: SK95 0200 0000 0011 3865 4853

SWIFT : SUBASKBX

(ďalej len „**Objednávateľ**“)

a

Zhotoviteľ

Názov: ...

Sídlo: ...

Štatutárny orgán: ...

Zapísaná v: ...

IČO: ...

DIČ: ...

IČ DPH: ...

Bankové spojenie: ...

IBAN, SWIFT: ...

Zástupca splnomocnený na rokovanie vo veciach:

a) zmluvných (titul, meno a priezvisko, funkcia, telefón, e-mail): ...

b) technických (titul, meno a priezvisko, funkcia, telefón, e-mail): ...

(ďalej len „**Zhotoviteľ**”)

PREAMBULA

Táto Zmluva je výsledkom procesu verejného obstarávania postupom Zákazka s nízkou hodnotou s názvom „*Modernizácia a rekonštrukcia rozvodov tepla v Humennom - 2. etapa - Horúcovod JUH*” ktorý sa vykonal v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“).

1. PREDMET ZMLUVY

* 1. Predmetom tejto Zmluvy je záväzok:
* Zhotoviteľa, že zhotoví projektovú dokumentáciu vo vykonávacom (realizačnom) stupni (ďalej len „**PD**“ alebo „**Dielo**“) pre Objednávateľa podľa článku 2 tejto Zmluvy, odovzdá ho Objednávateľovi v dohodnutom termíne plnenia podľa článku 4 ods. 4.1. tejto Zmluvy a zabezpečí výkon odborného autorského dohľadu projektanta podľa článku 3 ods. 3.6. tejto Zmluvy;
* Objednávateľa, že poskytne súčinnosť podľa článku 3 ods. 3.1. tejto Zmluvy, dohodnuté Dielo prevezme v zmysle podmienok uvedených v Zmluve a zaplatí zaň Zhotoviteľovi dohodnutú cenu za Dielo podľa článku 5 ods. 5.2. tejto Zmluvy, a že za riadne vykonávanie činnosti odborného autorského dohľadu projektanta po vydaní právoplatného kolaudačného rozhodnutia zaplatí odmenu podľa článku 5 ods. 5.3. tejto Zmluvy.

1. DIELO
   1. Dielom podľa tejto Zmluvy je realizačná projektová dokumentácia vypracovaná pre Objednávateľa k projektu s názvom: „*Modernizácia a rekonštrukcia rozvodov tepla v Humennom - 2. etapa - Horúcovod JUH*”(ďalej len „stavba“).
   2. Dielo zahŕňa dodanie realizačnej projektovej dokumentácie v 6-tich vyhotoveniach v tlačenej forme, 1 x elektronicky vo formátoch – PDF, DOC, XLS, DWG, podľa charakteru príslušnej časti dokumentácie.
   3. Dielo musí obsahovať podrobný položkový rozpočet stavby a výkaz výmer, ktoré nebudú obsahovať žiadne súborové alebo kompletové položky a prednostne budú použité cenníkové položky. Podrobný položkový rozpočet stavby a výkaz výmer musí byť aj vo formáte XLS/XLSX s nastavením výpočtových vzorcov, rekapituláciou a krycím listom podľa stavebných objektov z dôvodu ďalšieho použitia v nadväzujúcich postupoch verejného obstarávania. Dielo sa po odovzdaní stáva majetkom Objednávateľa.
   4. Zhotoviteľ zodpovedá za to, že predložená projektová dokumentácia bude pre potreby vydania stavebného povolenia kompletná a v súlade so zákonom č. 50/1976 Zb. Stavebný zákon v platnom znení a príslušnými vykonávacími predpismi.
   5. Zhotoviteľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky k jeho realizácii, a prehlasuje že má odbornú kvalifikáciu, ktorá sa viaže k plneniu predmetu Zmluvy a že disponuje takými kapacitami a odbornými znalosťami, ktoré sú k realizácii Diela a k plneniu Zmluvy potrebné a nevyhnutné, a toto garantuje do času odovzdania PD Objednávateľovi.
   6. V prípade, že Objednávateľ, stavebný úrad, orgán štátnej správy alebo samosprávy, alebo iný úrad bude požadovať doplnenie alebo prepracovanie PD z dôvodu nesplnenia jeho požiadaviek na kvalitu, rozsah a úplnosť dokumentácie, a ak Dielo nebude schválenia schopné v zmysle ich požiadaviek a v zmysle platnej legislatívy je Zhotoviteľ povinný túto PD prepracovať alebo doplniť v lehote, ktorú písomne určí Objednávateľ.
   7. V prípade uvedenom v predchádzajúcom odseku tejto Zmluvy sa tieto nedostatky považujú za vady diela a Objednávateľovi vznikajú nároky zo zodpovednosti Zhotoviteľa za vady Diela. Zároveň je Objednávateľ oprávnený požadovať od Zhotoviteľa zaplatenie zmluvnej pokuty podľa článku 9 ods. 9.3. tejto Zmluvy v prípade, že sa Zhotoviteľ dostane do omeškania s odstránením vád Diela.
2. PODMIENKY VYKONANIA DIELA
   1. Poskytnutie súčinnosti. Objednávateľ sa zaväzuje pri vykonávaní Diela poskytnúť Zhotoviteľovi súčinnosť v nevyhnutne potrebnom rozsahu, spočívajúcu najmä v spresnení podkladov, odovzdaní doplňujúcich údajov, vyjadrení a stanovísk, ktorých potreba vznikne v priebehu plnenia tejto Zmluvy, a to v lehote písomne dohodnutej obomi Zmluvnými stranami.
   2. Zhotoviteľ je povinný vypracovať PD podľa požiadaviek Objednávateľa, v dohodnutom Termíne plnenia podľa článku 4 tejto Zmluvy, ostatných ustanovení tejto Zmluvy, ďalej podľa súťažných podkladov Objednávateľa, ako aj podkladov získaných v rámci zistenia skutkového stavu Zhotoviteľom.
   3. Odborná starostlivosť. Zhotoviteľ je povinný pri vypracovávaní projektovej dokumentácie postupovať s odbornou starostlivosťou. Technické a kvalitatívne podmienky PD musia zodpovedať platným technickým normám, normám a predpisom platným pre jednotlivé práce, všeobecne záväzným predpisom a musia byť v súlade s právom Slovenskej republiky a Európskej únie.
   4. Informačná povinnosť Zhotoviteľa. Zhotoviteľ je povinný na požiadanie informovať Objednávateľa o stave rozpracovaného projektu.
   5. Zhotoviteľ je povinný strpieť výkon kontroly/auditu/overovania súvisiaceho s plnením tejto zmluvy kedykoľvek počas platnosti zmluvy, a to Objednávateľom, poverenými zamestnancami Objednávateľa a akýmikoľvek osobami a orgánmi určenými Objednávateľom. Zároveň sa Zhotoviteľ zaväzuje poskytnúť pri výkone kontroly/auditu/overovaní všetku potrebnú súčinnosť. Zhotoviteľ je povinný strpieť výkon kontroly/auditu, prípadne overovania aj po ukončení platnosti tejto zmluvy, ak o takú kontrolu požiada Objednávateľ alebo orgán vykonávajúci kontrolu použitia prostriedkov na základe zmluvy o poskytnutí NFP.
   6. Odborný autorský dohľad projektanta. Zhotoviteľ zabezpečí výkon odborného autorského dohľadu projektanta v nasledovnom rozsahu:

* účasť na odovzdaní staveniska zhotoviteľovi stavby,
* účasť na kontrolných dňoch stavby,
* kontrola a zabezpečenie dodržania Diela s prihliadnutím na podmienky určené stavebným povolením a poskytovaním vysvetlení potrebných pre plynulosť realizácie stavby,
* poskytovanie vysvetlení potrebných na vypracovanie dodávateľskej dokumentácie,
* posudzovanie návrhov zhotoviteľa stavby na zmeny a odchýlky z pohľadu dodržania technicko-ekonomických parametrov stavby, prípadne ďalších údajov a ukazovateľov,
* vyjadrenie sa k požiadavkám zhotoviteľa stavby o práce naviac a/alebo menej,
* účasť na odovzdaní a prevzatí diela alebo jeho časti vrátane komplexného vyskúšania;
* účasť na kolaudačnom konaní a spolupráca s Objednávateľom pri uplatňovaní požiadaviek vyplývajúcich z kolaudačného konania.

1. ČAS VYKONANIA DIELA

* 1. Termín plnenia predmetu Zmluvy je najneskôr 6 mesiacov od nadobudnutia účinnosti Zmluvy (ďalej len „Termín plnenia“). Táto Zmluva sa uzatvára na dobu určitú – odo dňa účinnosti tejto Zmluvy do dňa vydania právoplatného kolaudačného rozhodnutia.

* 1. Dodržanie termínu plnenia je závislé od riadneho a včasného spolupôsobenia Objednávateľa a dotknutých orgánov a organizácií. Po dobu omeškania Objednávateľa, dotknutých orgánov a organizácií s  poskytnutím spolupôsobenia nie je Zhotoviteľ v omeškaní so splnením povinností dodať Dielo v dohodnutom termíne. Objednávateľ sa dostane do omeškania s poskytnutím spolupôsobenia len potom, čo neposkytne Zhotoviteľovi žiadané spolupôsobenie v lehote podľa písomnej výzvy Zhotoviteľa doručenej Objednávateľovi. Do omeškania sa dostane dňom nasledujúcim po dni, kedy márne uplynie lehota na poskytnutie spolupôsobenia.

1. CENA ZA DIELO
   1. Cena za zhotovenie Diela je stanovená dohodou Zmluvných strán v súlade s ust. zákona č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov a predstavuje cenu najvýhodnejšej cenovej ponuky predloženej v rámci procesu verejného obstarávania realizovaného v súlade s § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. V cene diela je zahrnutá aj odmena za udelenie licencie k použitiu Diela.

* 1. Cena za zhotovenie Diela.

Cena Diela bez DPH: ....................... EUR

Sadzba DPH: ....................... %

DPH: ....................... EUR

Cena Diela s DPH: ....................... EUR

Cena Diela s DPH slovom: ............................................................... XX /100 EUR

* 1. Odmena za vykonanie činnosti odborného autorského dohľadu projektanta.

Odmena bez DPH: ....................... EUR

Sadzba DPH: ....................... %

DPH: ....................... EUR

Odmena s DPH: ....................... EUR

Odmena s DPH slovom: ............................................................... XX /100 EUR

* 1. Celková zmluvná cena (spolu Cena za dielo a Odmena za vykonanie činnosti odborného autorského dohľadu projektanta).

Celková cena bez DPH: ....................... EUR

Sadzba DPH: ....................... %

DPH: ....................... EUR

Celková cena s DPH: ....................... EUR

Celková cena s DPH slovom: ............................................................... XX /100 EUR

* 1. Cena za Dielo Zmluvy je konečná, k jej zmene počas doby trvania zmluvy môže dôjsť len v prípade zmeny DPH alebo v prípadoch podľa § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
  2. Ak v priebehu vykonania Diela nastanú zmeny a okolnosti, ktoré nebolo možné predvídať v procese verejného obstarávania, a ktoré budú mať podstatný vplyv na Cenu za dielo a termín plnenia, Objednávateľ sa zaväzuje upraviť písomným dodatkom k tejto zmluve cenu a termín plnenia za dodržania vnútroorganizačných postupov Úradu PSK a podmienok podľa ustanovení § 18 zákona č. 343/2015 Z. z. o verejnom obstarávaní a o zmene a doplnení niektorých zákonov.
  3. Práce, ktoré Zhotoviteľ vykonal bez zadania, alebo bez Objednávateľom písomne schválenej cenovej ponuky, alebo v dôsledku svojvoľného odchýlenia od Zmluvy nie je povinný Objednávateľ zaplatiť.
  4. Objednávateľ neposkytuje na realizáciu predmetu zmluvy preddavky.
  5. Zhotoviteľ zodpovedá za to, že sadzba dane z pridanej hodnoty je stanovená v súlade s platnými právnymi predpismi.

1. PLATOBNÉ PODMINEKY
   1. Podklad pre úhradu Ceny za Dielo. Podkladom pre úhradu Ceny za Dielo za zhotovenie PD bude protokol o prevzatí diela podľa článku 7 tejto Zmluvy podpísaný Objednávateľom a následné vystavenie faktúry Zhotoviteľom. Fakturácia je podmienená vecným, kvalitatívnym a termínovým splnením celého Diela.

* 1. Podklad pre odmenu za autorský dohľad. Podkladom pre úhradu odmeny za vykonanie odborného autorského dohľadu projektanta bude riadne plnenie povinností podľa Zmluvy a vydanie právoplatného kolaudačného rozhodnutia.
  2. Splatnosť. Lehota splatnosti faktúry je do tridsať (30) dní a začína plynúť dňom, nasledujúcim po dni, v ktorom bola faktúra preukázateľne doručená Objednávateľovi na jeho korešpondenčnú adresu. Zhotoviteľ je povinný doručiť Objednávateľovi faktúru za predmet zmluvy do piatich (5) kalendárnych dní odo dňa jej vystavenia. Objednávateľ uhradí faktúru formou bezhotovostného platobného styku na účet Zhotoviteľa. Za deň úhrady Ceny za Dielo sa považuje deň odpísania fakturovanej čiastky z účtu Objednávateľa v prospech účtu Zhotoviteľa.
  3. V prípade, že faktúra nebude obsahovať náležitosti v súlade so zákonom č. 222/2004 Z. z. o dani z pridanej hodnoty a zákonom č. 431/2002 Z. z. o účtovníctve, Objednávateľ je oprávnený vrátiť faktúru Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi.
  4. Zhotoviteľ sa zaväzuje, že bez súhlasu Objednávateľa nepostúpi svoje peňažné pohľadávky, ktoré vzniknú zo Zmluvy iným tretím osobám.

1. ODOVZDANIE DIELA
   1. Zhotoviteľ vyzve Objednávateľa na prevzatie Diela písomne, najmenej 3 pracovné dni vopred.
   2. Dňom doručenia PD sa začína preberacie konanie, ktorého účelom je zistiť skutočnosti, či Dielo spĺňa všetky náležitosti Zmluvy.
   3. V prípade, že sa pri kontrole vykonávanej Objednávateľom zistí, že Dielo má vady a nedorobky, tak nie je povinný toto Dielo prebrať a spíše so Zhotoviteľom zápis, ktorý bude obsahovať zistené vady, lehoty a spôsob ich odstránenia. Zhotoviteľ je v tomto čase v omeškaní s plnením a je povinný zaplatiť zmluvnú pokutu podľa článku 9 ods. 9.3. tejto Zmluvy.
   4. Preberacie konanie je skončené dňom podpísania preberacieho protokolu Objednávateľom a Zhotoviteľom, z ktorého bude zrejmý stav Diela v čase jeho prevzatia Objednávateľom.
2. ZODPOVEDNOSŤ ZA VADY A ŠKODU, ZÁRUČNÁ DOBA
   1. Zhotoviteľ zodpovedá za to, že Dielo bude mať vlastnosti dojednané v tejto Zmluve.
   2. Pri spracovaní PD Zhotoviteľ zohľadňuje všeobecné zásady prevencie týkajúce sa bezpečnosti a ochrany zdravia pri práci podľa zákona č. 124/2006 Z. z. o bezpečnosti a ochrane zdravia pri práci a doplnení niektorých zákonov v znení neskorších predpisov, § 2 až 4 Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.
   3. Všetky stavebné výrobky a materiály navrhované v príslušnej PD musia spĺňať vlastnosti stanovené zákonom č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a technické požiadavky na požiarnu bezpečnosť pri výstavbe a pri užívaní stavby podľa Vyhlášky Ministerstva vnútra SR č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších zmien a doplnkov.
   4. Vadou diela sa rozumie odchýlka v kvalite, rozsahu a parametroch Diela stanovených v tejto Zmluve.
   5. Zhotoviteľ zodpovedá za vady Diela, ktoré má PD v čase jej odovzdania Objednávateľovi. Za vady vzniknuté po odovzdaní PD (v záručnej dobe) zodpovedá najmä vtedy, ak boli spôsobené porušením jeho povinností, a to nedodržaním platných noriem, neúplnou PD, nesúladom textovej i výkresovej časti s výkazom výmer a rozpočtom, absenciou materiálu v rozpočte a z dôvodu iných zistených chýb, ak tieto vady Diela akokoľvek ovplyvnia vydanie právoplatného stavebného povolenia alebo aj riadneho vyhotovenia ďalšieho stupňa projektovej dokumentácie.
   6. Pre prípad vady PD dojednávajú Zmluvné strany právo Objednávateľa požadovať a povinnosť Zhotoviteľa poskytnúť bezplatné odstránenie vady. Možnosť iného dojednania nie je vylúčená. Zhotoviteľ sa zaväzuje prípadné vady Diela odstrániť bez zbytočného odkladu, najneskôr však v dobe dohodnutej s Objednávateľom v písomne uplatnenej reklamácii. Objednávateľ je povinný bezodkladne po zistení vád Diela písomne uplatniť reklamáciu u Zhotoviteľa.
   7. Zodpovednosť zhotoviteľa za vady nie je dotknutá tým, že Objednávateľ neoznámil Zhotoviteľovi vady diela potom, čo ich mal zistiť pri vynaložení odbornej starostlivosti pri prehliadke alebo kedykoľvek neskôr. Objednávateľ teda môže reklamovať vady bez obmedzenia času počas celej záručnej doby. Prípadné reklamácie je objednávateľ povinný uplatniť u zhotoviteľa bezodkladne odo dňa, keď vadu zistil, najneskôr však počas trvania záručnej doby.
   8. Záručná doba. Záručná doba na PD začína plynúť odo dňa odovzdania PD ako celku Objednávateľovi a končí vydaním právoplatného kolaudačného rozhodnutia k stavebe realizovanej podľa PD, pričom Zhotoviteľ bude Objednávateľom o tejto skutočnosti bezodkladne informovaný.
   9. V prípade, že počas realizácie stavby podľa PD budú zistené nedostatky, vady realizačnej projektovej dokumentácie alebo sa zistí, že chýbajú jej časti, ktoré neboli zistené pri preberacom konaní a v dôsledku uvedených skutočností vznikne Objednávateľovi finančná alebo materiálna škoda, je Objednávateľ oprávnený uplatňovať si náhradu tejto škody od Zhotoviteľa v zmysle všeobecných ustanovení o náhrade škody podľa Obchodného zákonníka.
   10. Zhotoviteľ nesie plnú zodpovednosť za škody vzniknuté Objednávateľovi v dôsledku nesplnenia zmluvných podmienok.
3. ZABEZPEČENIE ZÁVÄZKOV
   1. V prípade, že bude Objednávateľ v omeškaní s úhradou faktúry, Zhotoviteľovi vzniká u Objednávateľa nárok na úrok z omeškania vo výške 0,02 % z Ceny za dielo s DPH za každý aj začatý deň omeškania.
   2. V prípade omeškania Zhotoviteľa týkajúceho sa riadneho zhotovenia Diela, Objednávateľovi vzniká u Zhotoviteľa nárok na zmluvnú pokutu vo výške 0,05 % z Ceny za dielo s DPH za každý aj začatý deň omeškania.
   3. Zmluvné strany sa dohodli, že za omeškanie Zhotoviteľa s odstránením vady diela v lehote dohodnutej pri reklamačnom konaní, je Objednávateľ oprávnený požadovať od Zhotoviteľa zmluvnú pokutu vo výške 50 EUR za každý aj začatý deň omeškania až do odstránenia vady, a to za každú reklamovanú vadu osobitne.
4. DOBA TRVANIA ZMLUVY
   1. Zmluvný právny vzťah sa ukončí jedným z nasledovných spôsobov:
5. vydaním právoplatného kolaudačného rozhodnutia,
6. písomnou dohodou,
7. okamžitým odstúpením od Zmluvy, v prípade podstatného porušenia Zmluvy je ktorákoľvek Zmluvná strana oprávnená okamžite odstúpiť od Zmluvy. Doručením odstúpenia od Zmluvy zanikajú všetky práva a povinnosti Zmluvných strán zo Zmluvy. V prípade nepodstatného porušenia Zmluvy sú Zmluvné strany oprávnené od Zmluvy odstúpiť po márnom uplynutí primeranej lehoty stanovenej v písomnej výzve Zmluvnej strany na odstránenie nedostatku, ktorý je v rozpore s touto zmluvou, prílohami a právnymi predpismi.

Ak sa Zmluvné strany v písomnej výzve nedohodnú inak, platí, že primeranou lehotou sa v zmysle predchádzajúcej vety považuje sedem (7) kalendárnych dní.

* 1. Podstatným porušením zmluvy sa rozumie najmä:

1. porušenie Zmluvy spôsobom podľa § 345 odsek 2 Obchodného zákonníka,
2. ak Zhotoviteľ aj napriek písomnému upozorneniu Objednávateľa neodstráni vady Diela bez zbytočného odkladu,
3. Zhotoviteľ mešká so splnením zmluvného termínu o viac ako pätnásť (15) dní;
4. márne uplynie Objednávateľom písomne dodatočne stanovená lehota na plnenie;
5. je Zhotoviteľ predĺžený alebo je platobne neschopný, ide do likvidácie, bolo proti nemu vydané rozhodnutie o začatí konkurzného konania, alebo dôjde k akejkoľvek činnosti či udalosti, ktorá by mala podobný dopad ako ktorákoľvek z vyššie uvedených skutočností;
6. Zhotoviteľ nie je schopný plniť zmluvný záväzok. Za stratu schopnosti Zhotoviteľa plniť zmluvný záväzok sa považuje najmä:

* strata odbornej spôsobilosti a/alebo oprávnenie dodať Dielo podľa predmetu tejto zmluvy,
* nespôsobilosť Zhotoviteľa aj napriek písomnej výzve Objednávateľa vykonávať PD dohodnutým spôsobom (po stránke kvalitatívnej, technickej, organizačnej) a/alebo v dohodnutom termíne;

1. nastane chybné plnenie Zhotoviteľa, na ktoré bol Objednávateľom v priebehu spracovania PD písomne upozornený a ktoré Zhotoviteľ napriek tomuto upozorneniu neodstránil v primeranej lehote, ktorú mu k tomuto účelu Objednávateľ poskytol;
2. po prevzatí Diela Objednávateľom a najmä počas realizácie stavby na základe Diela sa zistí nevhodnosť Diela, ktorú mohol Zhotoviteľ pri vynaložení odbornej starostlivosti zistiť, alebo ktorá pri dodržaní ustanovení a povinností podľa Zmluvy nemusela vzniknúť, a v dôsledku uvedených skutočností:

* vznikne situácia, ktorá preukázateľne skomplikuje realizáciu stavebných prác,
* sa prerušia práce na stavbe alebo sa ohrozí termín plánovaného odovzdania stavby a pre ďalšie pokračovanie bude nevyhnutné upraviť a/alebo doplniť Dielo,
* vznikne navýšenie celkového investičného nákladu stavby,
* vznikne vada na stavbe alebo škoda Objednávateľovi.
  1. Doručením odstúpenia od Zmluvy zanikajú všetky práva a povinnosti Zmluvných strán vyplývajúce zo Zmluvy, a to s účinkami *ex nunc*. Odstúpením od Zmluvy nezaniká nárok Objednávateľa na náhradu škody vzniknutej porušením Zmluvy, nároku na zaplatenie zmluvnej pokuty, ani úrokov z omeškania.
  2. V prípade zániku tohto zmluvného vzťahu písomnou dohodou, zmluvný vzťah zaniká dňom uvedeným v dohode, v ktorej sa upravia aj vzájomné nároky Zmluvných strán vzniknuté už zo splnených zmluvných povinností, resp. nároky vzniknuté z porušenia povinností.

* 1. V prípade skončenia Zmluvy je Zhotoviteľ povinný upozorniť Objednávateľa na to, aké opatrenia sú potrebné k odvráteniu škody, ktorá by Objednávateľovi mohla vzniknúť v dôsledku skončenia Zmluvy. Ak nebude Objednávateľ schopný takéto opatrenia urobiť sám, je Zhotoviteľ povinný na žiadosť Objednávateľa urobiť takéto opatrenia bez zbytočného odkladu.

1. LICENCIA
   1. Zhotoviteľ, ako autor diela, vyhlasuje, že je oprávnený vykonávať osobnostné a majetkové práva k dielu v rozsahu podľa Autorského zákona.
   2. V prípade, ak boli na vyhotovenie diela použité prvky, ktoré sú samostatnými dielami chránenými autorským právom podľa Autorského zákona (ďalej len „Samostatné diela“), Zhotoviteľ sám zodpovedá za prípadné porušenie osobnostných a majetkových práv autorov Samostatných diel. Zhotoviteľ týmto vyhlasuje, že má vysporiadané všetky osobnostné a majetkové práva súvisiace s Dielom alebo jeho časťou.
   3. Zmluvné strany sa dohodli, že právo použiť Dielo nadobúda Objednávateľ v deň, kedy mu je Dielo zhotoviteľom odovzdané. Používanie Diela zahŕňa výkon majetkových práv.
   4. Na použitie Diela podľa predchádzajúceho odseku udeľuje Zhotoviteľ Objednávateľovi súhlas (ďalej len „licencia“), a Objednávateľ udelenú licenciu prijíma a zaväzuje sa Dielo používať v rozsahu udelenej licencie.
      1. **Rozsah licencie** – bez územného obmedzenia
      2. **Čas, na ktorý autor licenciu udeľuje** – bez časového obmedzenia
      3. **Odmena Zhotoviteľa za použitie Diela v rozsahu podľa Zmluvy je zahrnutá do Ceny za dielo**
   5. Poskytovaná licencia je bezodplatná a výhradná.
   6. Zhotoviteľ udeľuje Objednávateľovi licenciu na použitie PD na dobu neurčitú odo dňa nadobudnutia účinnosti Zmluvy.
   7. Zhotoviteľ udeľuje Objednávateľovi licenciu na použitie PD v neobmedzenom rozsahu, v neobmedzenom počte vyhotovení a v súlade s § 67 Autorského zákona.
   8. Objednávateľ je oprávnený udeliť tretej osobe súhlas na použitie PD v rozsahu jemu udelenej licencie, postúpiť práva z licencie na tretiu osobu môže bez predchádzajúceho písomného súhlasu Zhotoviteľa.
2. DORUČOVANIE
   1. Všetky písomnosti a oznámenia týkajúce sa právnych vzťahov založených medzi zmluvnými stranami tejto Zmluvy, vrátane tých, ktoré vyvolávajú právne účinky sa doručujú osobne, poštou, alebo iným doručovateľom oprávneným doručovať zásielky.
   2. Písomnosti týkajúce sa právnych vzťahov založených medzi účastníkmi touto Zmluvou sa doručujú doporučene na adresu účastníka uvedenú v tejto Zmluve. Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä zmenu, či zánik ich právnej subjektivity, zmenu adresy ich sídla, zmenu štatutárneho orgánu, zmenu osoby oprávnenej rokovať vo veciach zmluvných a technických, zmenu bankového spojenia, vstup do konkurzného konania, reštrukturalizácie alebo likvidácie ktorejkoľvek Zmluvnej strany. Takéto oznámenie je možné uskutočniť jednostranne bez nutnosti zmeny Zmluvy vo forme dodatku. Ak niektorá zmluvná strana nesplní povinnosť uvedenú v prvej vete tohto odseku Zmluvy, nebude oprávnená namietať, že neobdŕžala akékoľvek oznámenie, a zároveň zodpovedá za akúkoľvek takto spôsobenú škodu.
   3. Oznámenia sa považujú za doručené v deň doručenia, pokiaľ boli doručené osobne; v deň prevzatia, pokiaľ boli zaslané formou doporučenej listovej zásielky; v nasledujúci pracovný deň, pokiaľ boli zaslané rýchlou kuriérskou službou.
   4. Za deň doručenia písomnosti sa považuje aj deň, v ktorý Zmluvná strana, ktorá je adresátom, odoprie doručovanú písomnosť prevziať, alebo v ktorý márne uplynie odberná lehota pre vyzdvihnutie si zásielky na pošte doručovanej poštou Zmluvnej strane, alebo v ktorý je na zásielke, doručovanej poštou Zmluvnej strane, preukázateľne poštou vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu.
   5. Zmluvné strany sa dohodli, že písomnosti obsahujúce prejav vôle predčasne ukončiť túto zmluvu (napr. odstúpenie od zmluvy.) sa musia doručovať prostredníctvom pošty s doručenkou preukazujúcou doručenie.
3. ZÁVEREČNÉ USTANOVENIA
   1. Zmluvné strany prehlasujú, že Zmluvu uzatvárajú slobodne, vážne, nie v tiesni za nápadne nevýhodných podmienok a jej obsah je v súlade s poctivým obchodným stykom, čo svojimi podpismi potvrdzujú.
   2. Právne vzťahy bližšie touto Zmluvou neupravené sa riadia ustanoveniami všeobecne záväzných právnych predpisov platných a účinných na území Slovenskej republiky, najmä Obchodným zákonníkom.
   3. Spory, ktoré by mohli vzniknúť pri plnení zmluvných povinností z tejto Zmluvy, budú Zmluvnými stranami prednostne riešené dohodou. Pokiaľ by Zmluvné strany nedospeli k dohode, riešenie sporu sa riadi slovenským právnym poriadkom.
   4. Zmluvu je možné meniť len na základe očíslovaných, písomne uzavretých dodatkov podpísaných oboma Zmluvnými stranami.
   5. Táto Zmluva je vyhotovená v štyroch vyhotoveniach, z ktorých Objednávateľ obdrží tri vyhotovenia a Zhotoviteľ jedno vyhotovenie.
   6. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa.
   7. Zmluvné strany si Zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité.

Objednávateľ: Zhotoviteľ:

V Humennom, dňa ............. V ..............................., dňa .............

.................................................... ....................................................

Ing. Milan Bavoľár

riaditeľ

....................................................

Ing. Martin Lichman

konateľ